[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000006", "text": "Konverentsiku\u0308lastajad ERMis ekskursioonil Autor/allikas: Aivo Po\u0303llua\u0308a\u0308r"}, {"text_idx": "#000007", "text": "Mida ta\u0308hendab see, kui sinu rahvale oluline kultuuriva\u0308a\u0308rtus ro\u0308o\u0308vitakse ja eksponeeritakse kusagil muuseumis mingile vo\u0303o\u0303rale kultuurile omaste to\u0303ekspidamiste alusel? Mida ta\u0308hendab immigrandiks olemine \u2013 kes oled sa oma kodumaa jaoks, kellena koheldakse sind aga riigis, kuhu oled kolinud vo\u0303i koguni po\u0303genenud? Kes aitaks meil mo\u0303ista seda \"teist\" vo\u0303i \"neid vo\u0303o\u0303raid\"?"}, {"text_idx": "#000008", "text": "Kes on u\u0308ldse \"meie\" ja kuidas muuseumid saavad aidata meil end turvaliselt tunda maailmas, mis praktiliselt igal kuul u\u0308llatab mo\u0303ne poliitilise, sotsiaalse, keskkonnast tuleneva vo\u0303i kultuurilise probleemiga?"}, {"text_idx": "#000010", "text": "Kusagil kultuurikihi all su\u0308tena ho\u0303o\u0303guvad vanad su\u0308u\u0308teod ja ebao\u0303iglused, erinevatest kriisidest po\u0303hjustatud rahvaste ra\u0308ndamised ta\u0308na ja ka homme, hirm vo\u0303imalike uute probleemide ees \u2013 need ei ole midagi va\u0308ikesele Eestile eriomast. Pigem on need probleemid, mis kultuurilistest erinevustest hoolimata loovad uue globaalse taustsu\u0308steemi, mis mo\u0303jutab erinevate inimeste, aga ka asutuste, sh muuseumide tegevust."}, {"text_idx": "#000011", "text": "Ta\u0308napa\u0308eva muuseumigurudel on va\u0308lja pakkuda rohkem ku\u0308simusi kui vastuseid, kuid on ilmselge, et erinevate u\u0308hiskondlike probleemidega tuleb ja\u0308rjest aktiivsemalt tegeleda ka muuseumidel. Eeldusest, et etnograafiamuuseumid pelgalt koguvad ja eksponeerivad vokke ning o\u0303llekappasid, ollakse muuseumide maailmas jo\u0303utud juba ammu kaugemale. Muuseumide roll on oma kogusid to\u0303lgendada ning esitada to\u0303lgenduste po\u0303hjal teatav vaade maailmast. Siit tekib aga juba Eesti kirjandusklassiku, Tammsaare ajast tuttav ku\u0308simus: kelle pa\u0308ralt on to\u0303de ja o\u0303igus?"}, {"text_idx": "#000012", "text": "Meie, eestlased, saame lubada endale kultuurima\u0308lu talletamist ja selle la\u0308bi to\u0308o\u0308tamist oma rahvuslikes ma\u0308luasutustes. Ometi leidub maailmas ja\u0308tkuvalt erineva taustaga po\u0303liselanikke, kelle oma to\u0303de ning oma o\u0303igus ja\u0308a\u0308vad veel ta\u0308napa\u0308evalgi neid u\u0308hel vo\u0303i teisel moel vallutanud rahvaste ajalookirjutajate meelevalda."}, {"text_idx": "#000013", "text": "Postkolonialism on seega seda konverentsi punase niidina la\u0308biv teema, mis vo\u0303imaldab parimatel eriala asjatundjatel ku\u0308sida: kuidas saab muuseum parimal moel mo\u0303testada, problematiseerida ja ka mitmekesistada erinevate rahvakildude kultuuripa\u0308randi esitust oma ekspositsioonis? Vo\u0303i ka: kuidas peaks muuseum to\u0308o\u0308tama tundlike materjalide ja teemadega nagu na\u0308iteks inimsa\u0308ilmed, religioosse va\u0308a\u0308rtusega esemed vo\u0303i genotsiid?"}, {"text_idx": "#000014", "text": "Arvamuste mitmekesisust toetav muuseum ei po\u0308o\u0308rdu vaid erinevate etniliste gruppide esindajate poole: leidub veel tegureid, mis ka sama rahvuse siseselt vo\u0303ivad muuseumiku\u0308lastust mo\u0303jutada. Vanus, sugu, haridustase, eksponeeritava teemaga enam vo\u0303i va\u0308hem kursis olemine, ja lo\u0303puks ka muuseumiku\u0308lastuse eesma\u0308rk ise vo\u0303ib paljuski vormida muuseumis kogetut."}, {"text_idx": "#000015", "text": "Muuseum ei ta\u0308henda sealjuures enam lihtsalt kohta, kus kultuuri tarbida: muuseum on oma olemuselt ka kaasav, erinevatel viisidel kultuurilist osalemist vo\u0303imaldav asutus. Eesti Rahva Muuseum on siinkohal eriti ka\u0308epa\u0308rane na\u0308ide, kuna selle kogudele toimus aluse panek juba enam kui saja aasta eest, mil eestimeelsed haritlased osalesid erinevates Eesti paigus vanavara kogumisretkedel."}, {"text_idx": "#000016", "text": "Muuseumi ainese kogumine ise aga ja\u0308tkub, kuna iga uus pa\u0308ev, kuu ja aasta toob kaasa uusi olukordi ning esemeid, mida omakorda mo\u0303neku\u0308mne aasta pa\u0308rast saame imestades, ha\u0308benedes vo\u0303i nostalgitsedes meenutada. Tehnilised vahendid, mille kaudu muuseumiku\u0308lastust vo\u0303i -osalust vo\u0303imaldada, on sealjuures a\u0308a\u0308rmiselt mitmekesiseid vo\u0303imalusi pakkuvad. Valik on lai: va\u0308ikelastele mo\u0303eldud, mo\u0303ne eksponaadiga seotud tegeluskomplektidest kuni puutetundlike ekraanideni, mis vo\u0303imaldavad erinevatel muuseumiku\u0308lastajatel avastada just nende jaoks huvitavaid muuseumieksponaadiga seotud ta\u0308henduskihte."}, {"text_idx": "#000017", "text": "Kuivo\u0303rd muuseumiku\u0308lastus saab paljudel juhtudel alguse internetist, s.t siis, kui vo\u0303imalik ku\u0308lastaja la\u0308heb muuseumi kodulehele vaatama infot lahtiolekuaegade vo\u0303i piletihindade kohta, ei ole va\u0308hem oluline ka see, mida muuseum oma virtuaalkanalite vahendusel pakub. Siinkohal tekib aga ku\u0308simus: kas muuseumi pakutav langeb kokku vo\u0303imaliku ku\u0308lastaja ootustega, vo\u0303i ja\u0308a\u0308b viimasel midagi olulist ma\u0308rkamata ning ta otsustab hoopis mo\u0303ne muu tegevuse (mitte aga muuseumiku\u0308lastuse) kasuks?"}, {"text_idx": "#000018", "text": "Sellest olenevalt on vaja tunda oma ku\u0308lastajat, oma kogukonda, ning koguda tema ka\u0308est aeg-ajalt ideid ning tagasisidet selle kohta, mida loodab ta leida nii muuseumi fu\u0308u\u0308silisest kui ka virtuaalruumist."}, {"text_idx": "#000019", "text": "Ta\u0308napa\u0308eva (etnograafia)muuseum tegutseb erakordselt du\u0308naamilises ning ettearvamatus maailmas. Partnerluse kaudu erinevate kogukondade, huvigruppide ja teiste muuseumidega on muuseumil vo\u0303imalik anda oma kaalukas panus u\u0308hiskonda ja selle arengusse vo\u0303imalik, et no\u0303nda leidagi u\u0308heskoos vastused selle artikli alguses pu\u0308stitatud ku\u0308simustele."}, {"text_idx": "#000021", "text": "Maailma muuseumigurud arutlevad ERMis muuseumide muutuva rolli u\u0308le"}, {"text_idx": "#000023", "text": "Eesti otsib so\u0303ja to\u0303ttu va\u0308henenud va\u0308listudengivoogu uutest riikidest"}, {"text_idx": "#000027", "text": "\"Vaata, et kuuli ei saa\": Eesti ajakirjanikud kogevad eri liiki a\u0308hvardusi"}, {"text_idx": "#000030", "text": "Teadlased annavad soovitusi teadusuuringu usaldusva\u0308a\u0308rsuse hindamiseks"}, {"text_idx": "#000032", "text": "Tallinna vanalinnas ka\u0308ib elaniku kohta rohkem turiste kui Veneetsias"}, {"text_idx": "#000038", "text": "Virtuaalsed tu\u0308drukso\u0303brad to\u0303stavad ebaterveid ilustandardeid"}, {"text_idx": "#000042", "text": "Doktorito\u0308o\u0308 na\u0308itab, kuidas elukeskkond vo\u0303ib rahvuslikku kuuluvust muuta"}, {"text_idx": "#000044", "text": "Professori soovitused vanematele sotsiaalmeedias lastepiltide postitamiseks"}, {"text_idx": "#000045", "text": "Mis on majanduslik va\u0308givald ja miks seda Eestis ei karistata?"}, {"text_idx": "#000047", "text": "Teadlane: maailm ei ole aja jooksul muutunud va\u0308givaldseks ja ebaturvaliseks"}, {"text_idx": "#000052", "text": "Arutelu orientalistidega: kas enesetaputerroristil on tagasiteed?"}, {"text_idx": "#000054", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000055", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]